สถานีวุฒากาศ

สถานีวุฒากาศ (; รหัสสถานี: S11 เป็นสถานีรถไฟฟ้าบีทีเอสแบบยกระดับ ในเส้นทางสายสีลม ส่วนต่อขยายแยกตากสิน-บางหว้า โดยสถานียกระดับเหนือ ถนนราชพฤกษ์ กรุงเทพมหานคร บริเวณสี่แยกราชพฤกษ์-วุฒากาศและจะเป็นจุดเชื่อมต่อการเดินทางกับระบบรถไฟฟ้าชานเมืองสายสีแดงเข้มในอนาคต

ที่ตั้ง 
ถนนราชพฤกษ์ ด้านทิศตะวันตกของสี่แยกราชพฤกษ์-วุฒากาศ โดยสร้างคร่อมคลองด่าน (คลองสนามชัย) ในพื้นที่แขวงตลาดพลู เขตธนบุรี และแขวงบางค้อ เขตจอมทอง กรุงเทพมหานคร

ก่อนหน้านี้ บริเวณสถานีวุฒากาศได้คาดหมายให้เป็นจุดเชื่อมต่อกับสถานีตากสินของโครงการศูนย์คมนาคมขนส่งตากสิน ซึ่งจะเป็นศูนย์คมนาคมแบบครบวงจรในพื้นที่กรุงเทพมหานครด้านใต้ มีทั้งระบบรถไฟฟ้าขนส่งมวลชน รถไฟทางไกลและสถานีขนส่งผู้โดยสารสายใต้จึงต้องปรับปรุงแก้ไขแนวเส้นทางหลายครั้งเพื่อให้รถไฟฟ้าเชื่อมต่อกันภายในโครงการโดยตรง (บริเวณด้านทิศตะวันออกของสี่แยกราชพฤกษ์-วุฒากาศ) แต่ภายหลังรัฐบาลได้ล้มเลิกโครงการนี้ไป เนื่องจากประชาชนในพื้นที่คัดค้านอย่างหนักเพราะเป็นชุมชนหนาแน่นและต้องเวนคืนบ้านเรือนไปเป็นจำนวนมาก ในที่สุด โครงการการก่อสร้างสถานีวุฒากาศแห่งนี้จึงกลับมาใช้แนวถนนราชพฤกษ์และเป็นจุดเชื่อมต่อสถานีของเส้นทางรถไฟฟ้าชานเมืองสายสีแดงเข้มที่อยู่ห่างออกไปเล็กน้อยเช่นเดิม

แผนผังสถานี

รูปแบบของสถานี 
เป็นแบบมีชานชาลาอยู่ 2 ข้าง (Side Platform Station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา ในส่วนของหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด

ทางเข้า-ออก 
1&2 ถนนราชพฤกษ์ (บันไดเลื่อนและลิฟต์)
 3 วัดใหม่ยายนุ้ย
 4 ซอยวุฒากาศ 27 (ลิฟต์)
 5 คลองด่าน
จุดรวมพลอยู่ที่ ทางออก 1&2 และ ทางออก 4 ใกล้กับถนนวุฒากาศ

เวลาให้บริการ

ที่หยุดรถไฟวุฒากาศ 
ที่หยุดรถไฟวุฒากาศ ที่หยุดรถไฟของการรถไฟแห่งประเทศไทย สายแม่กลอง ตั้งอยู่ที่ถนนวุฒากาศ เขตธนบุรี กรุงเทพมหานคร เปิดใช้งานเมื่อ 23 ตุลาคม พ.ศ. 2563

รถโดยสารประจำทาง 

ถนนวุฒากาศ รถขสมก. สาย 111 รถเอกชน สาย 43

จุดเชื่อมต่อการเดินทาง 
 รถไฟฟ้าชานเมืองสายสีแดงเข้ม ของการรถไฟแห่งประเทศไทย ช่วงหัวลำโพง - มหาชัย เชื่อมต่อที่สถานีตากสิน ในอนาคต

สถานที่สำคัญใกล้เคียง 
 สวนงูธนบุรี
 วัดใหม่ยายนุ้ย
 วัดนางชีโชติการาม
 วัดนาคปรก

อ้างอิง 

วุฒากาศ
วุฒากาศ
สิ่งก่อสร้างตั้งแต่ พ.ศ. 2556
วุฒากาศ
วุฒากาศ